**ZA OBJAVO 8. SEPTEMBRA 2023 OB 10.00H**

**Novi električni Ford Explorer je pripravljen, da z Lexie Alford – rekorderko med pustolovci – obkroži svet**

* Lexie Alford, najmlajša raziskovalka na svetu, ki je obiskala vse države, se bo danes z novim električnim Fordom Explorerjem podala na epsko potovanje okoli sveta
* Na potovanju bosta prepotovala šest celin, obiskala okoli 30 držav in v manj kot 100 dneh prevozila več kot 28.000 km, pri čemer bosta na največji preizkušnji polnilna infrastruktura in človeška odpornost
* Lexiejino potovanje je navdihnila Aloha Wanderwell, ki je v dvajsetih letih prejšnjega stoletja s Fordovimi vozili, vključno z modelom T, kot prva ženska peljala okrog sveta
* Cilj poskusa je spodbuditi druge, da sprostijo svoj duh ‘premagam lahko vse ovire’, in izzvati dojemanje, kaj vse je mogoče z električnim avtomobilom

**Köln, 8. septembra 2023** – Ustvarjalka vsebin s področja pustolovskih potovanj Lexie Alford (@LexieLimitless), najmlajša oseba, ki je obiskala vse države na svetu, ta petek, 8. septembra, z novim električnim Fordom Explorerjem začenja svojo nenavadno pot okoli sveta. V angleščini so projekt poimenovali Charge Around The Globe in se pri tem poigrali z dvojnim pomenom besede ‘charge’, ki jo lahko prevedemo kot ‘napotiti se’ in kot ‘polniti’. Iz Nice v Franciji se bo Lexie podala na šest celin in v več kot 30 držav, s pustolovščino pa bo skušala dokazati, kaj vse je mogoče z električnim avtomobilom, in se hkrati zapisati v zgodovino kot prva oseba, ki je z električnim vozilom obkrožila svet.1

Njeno potovanje odraža duh ‘premagam lahko vse ovire’ še ene pustolovke, Alohe Wanderwell, ki je pred sto leti kot prva ženska obkrožila svet z avtomobilom. Aloha je za svoje potovanje uporabljala Forde z bencinskim motorjem in naletela na številne ovire, ki so zahtevale nenavadne rešitve: tako so na primer v Indiji njen avto po blatnih ravnicah, pesku in čez reke vlekli voli, na Kitajskem pa so ji pomagali ljudje, ki so avto potiskali več kilometrov, saj zaradi državljanske vojne ni bilo mogoče kupiti goriva.

Tako kot Aloha se tudi Lexie pri svojem poskusu zanaša na Fordovo vozilo. Električni Ford Explorer, s katerim bo zapustila Le Hotel Royal v Nici – na istem mestu je svojo pot začela Aloha –, je sicer predprodukcijski prototipni model, a je v kar največji meri podoben vozilu, ki bo kupcem na voljo ob začetku prodaje v Evropi naslednje poletje. Brez posebnih prilagoditev za spopadanje z izzivi, ki jo čakajo, je to vozilo ‘po meri’ ustvarjeno za pustolovščine, saj zagotavlja povezanost, udobje in pripravljenost na vse izzive izjemnega popotovanja.

“To je epsko potovanje, s katerim želimo dokazati, kaj je mogoče z električnim avtomobilom, saj vemo, da doseg in polnjenje predstavljata največjo skrb uporabnikov, ko razmišljajo o prehodu na električni pogon,” je povedal Martin Sander, generalni direktor družbe Ford Model e v Evropi. “Lexie bo poskrbela za skrajni preizkus infrastrukture za polnjenje; če lahko ona z električnim avtom obkroži svet, ga lahko v Evropi vsakdo uporablja vsak dan.”

Da bi se Lexie laže pripravila na epsko popotovanje, je spoznala zakulisje Forda in električnega Forda Explorerja. Obiskala je [ekipi za oblikovanje in razvoj](https://www.youtube.com/watch?v=JDrB3RyiLyE) v Kölnu, preizkusila ekstremne temperature v [okoljskem testnem centru](https://www.youtube.com/watch?v=ZYu_WyZuBu4) – pravijo mu tudi ‘tovarna vremena’ – in pridobila potrdilo z uspešno opravljenim treningom za napredne voznike na [poligonu Lommel](https://www.youtube.com/watch?v=WWLz_NltX1Q).

**Izziv poti okrog sveta – Charge Around The Globe**

Navdih potovanja Alohe Wanderwell bo sicer vplival na načrtovanje, a Lexie bo morala ubrati svojo lastno pot, saj se bo na prvi vožnji okrog sveta z električnim vozilom spopadala z vremenskimi izzivi, nepredvidljivim terenom ali pomanjkanjem polnilne infrastrukture. Pri tem ji bo pomagala ekipa, v kateri bodo varnostniki, zdravniki ter tehniki za mehansko in programsko podporo, na začetku vsakega dneva pa bodo dinamično ocenili tveganja.

“To je epska in obenem težka pustolovščina. Explorerja čaka težka preizkušnja, zaradi časa, ki ga bom preživela sama na poti, pa ne bo lahko niti meni niti podporni ekipi,” je dejala Lexie. “Vsaka prava pustolovščina mora biti izziv za tvojo miselnost in komaj čakam, da raziščem nove kraje in spoznam neverjetne ljudi ter ugotovim, kako skušajo izboljšati svoje kotičke sveta.”

Začetek Lexiejine poti si boste lahko 8. septembra ogledali ‘v živo’, redno pa bodo na voljo tudi novice s celotne poti. Da boste lahko sledili potovanju, poiščite #ChargeAroundTheGlobe ali spremljajte @lexielimitless in @fordnewseurope na družbenih omrežjih.

# # #

1 Lexie upa, da bo postavila rekord kot prva oseba, ki bo z električnim vozilom obkrožila svet. Minimalni pogoj za postavitev tovrstnega rekorda je prevoženih 28.968 km, pri čemer mora prevoziti dve antipodalni točki, potovati po vsaj petih celinah ter začeti in končati na isti lokaciji. Uslužbenci družbe RecordSetter bodo preverjali poskus na različnih lokacijah po svetu.

Navedena poraba goriva/energije, izpusti CO2 in doseg z električnim pogonom po WLTP so izmerjeni v skladu s tehničnimi zahtevami in specifikacijami zadnje različice Evropskih uredb (EC) 715/2007 in (EU) 2017/1151. Uporabljeni standardni preskusni postopki omogočajo primerjavo med različnimi tipi vozil in različnimi proizvajalci.

***Ford****, globalna ameriška blagovna znamka, ki je že več kot 100 let vtkana v tkanino Evrope, si prizadeva za svobodo gibanja, ki gre z roko v roki s skrbjo za planet in drug za drugega. Družba s svojim načrtom Ford+ s poslovnimi enotami Model e, Ford Pro in Ford Blue pospešuje evropsko preobrazbo v popolnoma električno in ogljično nevtralno prihodnost do leta 2035. Družba vodi z novimi drznimi električnimi vozili, ki so zasnovana z mislijo na evropske voznike, in z inovacijami na področju storitev, ki pomagajo ljudem pri povezovanju, razvoju skupnosti in uspehu podjetij. Prodaja in servisiranje Fordovih vozil sta zagotovljena na 50 posameznih evropskih trgih, poslovanje pa vključuje tudi družbo Ford Motor Credit Company, oddelek za podporo strankam (Ford Customer Service Division) in 14 proizvodnih obratov (osem v popolni lasti in šest nekonsolidiranih obratov skupnih podjetij) s štirimi centri v Kölnu v Nemčiji, Valencii v Španiji ter v naših skupnih podjetjih v Craiovi v Romuniji in Kocaeliju v Turčiji. Ford zaposluje približno 34.000 ljudi v svojih obratih v popolni lasti in konsolidiranih skupnih podjetjih ter približno 56.000 ljudi, če upoštevamo nekonsolidirana podjetja po Evropi. Več informacij o podjetju, njegovih izdelkih in storitvah družbe Ford Credit lahko preberete na spletni strani corporate.ford.com.*

|  |  |  |  |
| --- | --- | --- | --- |
| **Stik:** | Katja Hvala |  |  |
|  | Summit motors Ljubljana |  |  |
|  | +3861 25 25 116 |  |  |
|  | katja.hvala@summitmotors.si |  |  |